Maar soms vergeet ons dat die kleinste of die minste deel ook belangrik is… soos as jy vergeet om sout te gebruik op jou braaivleis, of as jy die bakpoeier vergeet in jou koek!
Eintlik is dit ‘n baie belangrike persoon – die stuurman van die boot. Sy werk is om die ritme aan te gee, sodat die span gelyk roei en om die rigting aan te dui. As hy nie daar is nie, (al is hy hoe klein) gaan die span nie so effektief saamwerk nie, en gaan hulle dalk verkeerde rigting roei.
Maar ons almal het al gevoel hoe voel dit as jy nie gekies word vir die span nie, of as iemand jou nie ‘n kans gee om te praat nie, of as jy nie uitgenooi word na ‘n partytjie nie. Of as jy by jou werk oorgesien word vir bevordering, of as jou harde werk nie raakgesien word nie. Of as jy tuis moeite doen, maar daar is nie waardering nie. Ons almal was al oorgesien of uitgesluit.
Al die gelowiges wat die Gees ontvang het, het in ander tale praat (wat die mense om hulle herken het as verskillende wêreldtale). Hoe was dit moontlik?
Die mense in daardie tyd het die wêreld gedeel in groepe- belangrik en minderwaardige groepe. Ook in hul godsdienstige leefwêreld was daar mense wat belangriker was as ander. Met die uitstorting van die Heilige Gees, kom herinner Petrus vir hulle daaraan dat God nie onderskeid maak nie. Hy sluit almal in by die belofte van die Gees. Die Gees diskrimineer nie. Die Gees verkleineer nie. Die Gees sluit nie mense uit nie. Die Gees maak nie sekere mense of groepe belangriker as ander nie. Dit was vir hulle ‘n verrassende nuwe manier van dink! Dit het hulle manier van doen uitgedaag en hulle moes leer om nuut hieroor te dink!
Hoe hanteer ons mekaar in die gesin? Wat beteken dit vir jou dat almal gelyk is in die gesin? Almal is gesalf met die Gees, almal het die Gees. God is vir almal in die gesin ewe lief. Dit beteken dat kinders/jongmense ook vir ons dinge kan leer en ook vir ons ‘n voorbeeld kan wees!
Jy is ‘n kind van God en Sy Gees is in jou en leef deur jou. Jy voel dalk soms klein en onbelangrik in God se Koninkryk of jy voel jy kan nie ‘n verskil maak nie. Soms voel jy dalk eensaam of uitgesluit deur mense. Soms voel jy dalk minderwaardig teenoor ander. Hierdie gebeure op Pinksterdag herinner jou dat God se Gees jou ook insluit en kies. Jy is God se kind en Hy is lief vir jou. Hy sal jou nooit verlaat of in die steek laat nie. God werk deur Sy Gees in jou. Jou lewe is vir Hom belangrik. Jy is sy profeet in die wêreld. hy het jou gekies en aangestel om deur Sy Gees Hom te dien en die wêreld te beïnvloed.